Kakoboza 1(5)-(3)1 Ngabi Nsamba
Lwakubiri e Wankuluku 10:00
Ngonge ne Ngabi Nnyunga
ABAWAGIZI ba ttiimu y’Engabi Ensamba banyogogedde mu kisaawe e Wankulukuku oluvanyuma lwa ttiimu y’Emmamba Kakoboza okubawandula mu mpaka z’omulundi guno.
Bino byabade mu mpaka ze Bika bya Buganda mu kisaawe e Wankulukuku ku Lwokutaano akawungeezi oluvanyuma lwa Kakoboza okuwangula Engabi Ensamba mu kakodyo kokusimulagana peneti ku ggoolo 5-3.
Embeera eno yalese abawagizi be Ngabi okwabade nanyinini ssomro lya Buddo S.S Lawrence Muwonge nga banyogogedde mu butebe mwe babade bagirira ttiimu yaabwe kyokka ng’eno aba Kakoboza(abaleese bandi ku kisaawe) bacacanca n’okuyimba ennyimba ezisusuuta abazannyi babwe.
Kakoboza kati yakuttunka n’Ekinyomo ku luzannya lwa ttiimu 16 era nga ttiimu zombi zakuzannyira mu kakodyo k’okudingana(home and away basis).
Mungeri y’emu ttiimu y’abazzukulu ba Gabunga ab’e Mmamba Namakaka bakyasobedwa olw’ebbula ly’ensimbi z’okwetegekera Enjovu gye bagenda okuttunka nayo ku luzannya olw’okubiri( olwa ttiimu 16).Bano bawalirizidwa okuyimiriza okutendekebwa kwe babade bakolera ku kisaawe kya Old Kampala nga bagamba nti tebalina ssente z’okupangisa ekisaawe kino wamu n’ezentambula y’abazannyi okusinziira ku mutendesi wabwe Cyrus Nsubuga.
Empaka zino zikyagenda mu maaso era nga ku Lwokubiri akawungeezi Engonge yakuttunka n’Engabi Ennyunga e Wankulukuku ku ssaawa kumi zakawungeezi.
lug_Latn lug_Latn bem_Latn lug_Latn lug_Latn lug_Latn lug_Latn lug_Latn lug_Latn